У паняцця ёсць і іншыя значэнні, гл. Бяляўшчына.

**Бяля́ўшчына** (трансліт.: *Bialiaŭščyna*, руск.: Белявщина) — вёска ў Магілёўскім раёне Магілёўскай вобласці. Уваходзіць у склад Вендаражскага сельсавета. Размешчана за 20 км на захад ад Магілёва, за 7 км ад чыгуначнай станцыі Вендрыж на лініі Магілёў—Асіповічы. Рэльеф раўнінны, на ўсход мяжуе з лесам. На поўдні цячэ р. Альхоўка (прыток р. Лахва). Транспартныя сувязі па мясцовай дарозе праз в. Вендараж і далей па шашы Магілёў — Бабруйск.

Гісторыя
--------

Згадваецца ў 1654 годзе як фальварак у складзе маёнтка Княжыцы ў Аршанскім павеце Вялікага Княства Літоўскага пры ягонай перадачы лідскім харунжым Янам Курчом з жонкай Барбарай (з Друцкіх-Сакалінскіх; атрымала Княжыцы ў спадчыну ад першага мужа, князя Юрыя Галоўчынскага) у заставу Гераніму Бучацкаму-Твароўскаму. У 1777 годзе вёска Бяляеўшчына ў Магілёўскім павеце Магілёўскай губерні. У 1785 годзе сяльцо ў складзе маёнтка Журавец Магілёўскага павета, уласнасць памешчыка. Два памешчыкі мелі ў вёсцы ў 1862 годзе 161 дзес. зямлі. Паводле перапісу 1897 года ў Вендаражскай воласці Магілёўскага павета.

### Найноўшы час

25 сакавіка 1918 года згодна з Трэцяй Устаўной граматай вёска абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі ўвайшла ў склад Беларускай ССР, аднак 16 студзеня Масква адабрала яе разам з іншымі этнічна беларускімі тэрыторыямі ў склад РСФСР. З 26 красавіка 1919 года ў Гомельскай губерні РСФСР. У сакавіку 1924 года вёску вярнулі БССР.

З 17 ліпеня 1924 года ў Магілёўскім раёне Магілёўскай акругі (да 26 ліпеня 1930 года), з 20 лютага 1938 года ў Магілёўскай вобласці. У 1931 годзе арганізаваны калгас імя газеты «Камунар Магілёўшчыны».

У Вялікую Айчынную вайну з ліпеня 1941 года да 27 чэрвеня 1944 года акупіравана нямецка-фашысцкімі захопнікамі. У 1990 годзе ў складзе саўгаса «Вендараж» (цэнтр — в. Вендараж).

Планіроўка
----------

Планіровачна складаецца з просталінейнай вуліцы, арыентаванай з паўднёвага ўсходу на паўночны захад і забудаванай двухбакова, шчыльна традыцыйнымі драўлянымі дамамі сядзібнага тыпу.

Насельніцтва
------------

* **XVIII стагоддзе**:
	+ 1785 — 14 двароў, 99 жыхароў.
* **XIX стагоддзе**:
	+ 1897 — 4 двары, 31 жыхар, аднайменны фальварак — 4 двары, 25 жыхароў.
* **XX стагоддзе**:
	+ 1909 — 5 двароў, 30 жыхароў, у фальварку — З двары, 20 жыхароў.
	+ 1926 — 8 двароў, 66 жыхароў.
	+ 1990 — 25 гаспадарак, 49 жыхароў.
* **XXI стагоддзе**:
	+ 2007 — 16 гаспадарак, 25 жыхароў.

Зноскі
------

1. ↑  Назвы населеных пунктаў Рэспублікі Беларусь: Магілёўская вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2007. — 406 с. — ISBN 978-985-458-159-0. (DJVU)
2. ↑  НГАБ, ф. 1817, воп. 1, спр. 81, с. 143

Літаратура
----------

* Бяляўшчына // Гарады і вёскі Беларусі: Энцыклапедыя. Т. 6, кн. 2. Магілёўская вобласць / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2009. — 592 с.: іл. — 2 000 экз. — ISBN 978-985-11-0440-2.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Вендаражскі сельсавет** |
| --- |
| Цэнтр | Вендараж |
| Пасёлкі | Вендрыж ·  Вясёлы ·  Южны Жабін |
| Вёскі | Атнянка ·  Барсукі ·  Бартнякі ·  Будзішча ·  Бяляўшчына ·  Бярозаўка ·  Варатыншчына ·  Гуслішча ·  Гуслянка ·  Дубінка ·  Журавец 1 ·  Журавец 2 ·  Завярэжжа ·  Залессе ·  Зялёная Слабада ·  Капейнае ·  Карчомка ·  Концы ·  Красная Слабада ·  Куты ·  Лавец ·  Масальшчына ·  Маяк ·  Міхалёва ·  Навасёлкі ·  Новы Вендараж ·  Новы Сінін ·  Панізоў ·  Стары Сінін ·  Угалле ·  Хрыпялёва ·  Шараеўка ·  Ямніца |